**PROCES -VERBAL**

**Ca urmare a întrunirii GRUPULUI DE LUCRU MIXT**

 **din data de 21.03.2017**

 În deschiderea şedinţei domnul subprefect Pasailă Ciprian a anunţat ordinea de zi .

1. **Sănătate şi educaţie in comunităţile defavorizate** - prezintă Mariana Vîrtejaru - D.S.P. şi domnul Iorga Nicolae - Inspectoratului Şcolar Dâmboviţa.

Doamna Vîrtejaru a punctat că în judeţ sunt 36 de asistenţi comunitari şi 4 mediatori sanitari care au printre obiective participarea la programe a persoanelor care fac parte din grupul minorităţilor. Doamna doctor Meşina a completat că prin fonduri norvegiene s-a făcut pregătirea asistenţilor comunitari şi au fost tipărite manuale privind igiena in comunităţile defavorizate . S-a punctat că o problemă socială importantă in cadrul comunităţilor este incluziunea cetăţenilor de etnie roma si că este un deficit mare de mediatori sanitari. Ca și concluzie, implicarea asociaţiilor rome.

Domnul Iorga Nicolae a prezentat situaţia şcolară în judeţ, în care 10% reprezintă etnia romă. S-au prezentat problemele din şcolile Fântânele si Costeştii din Vale. Domnul Iorga a mai prezentat proiectele ce sunt în derulare privind educaţia ”Şcoala după şcoală” :

Cojasca - 1 clasă

Matei Basarab Târgovişte - 3 clase

Smaranda Gheorghiu - 1 clasă

 2 . La punctul 2 , domnul Păturica Ionuţ din partea DAS Târgovişte a prezentat proiectele ce sunt în stare de evaluare. S-au prezentat detalii despre proiectele pe măsura 4.1 , 4.2 ,3.7, şi axa 5.

 La final Grupul de Lucru Mixt a stabilit ca domnul Iordache Nicolae să intermedieze parteneriate între Asociaţia Romanes şi Direcţia de Sănătate Publică şi Inspectoratul Şcolar Judeţean şi că următoarea şedinţă va prezenta o informare Agenţia Judeţeană pentru Ocuparea Forţei de Muncă, în data de 21.04.2017.

 Întocmit,

 Jr. Iordache Nicolae